钦定古今图书集成/明伦汇编/氏族典/第488卷 > 谢成
## 钦定古今图书集成/明伦汇编/氏族典/第488卷 > 谢成

按《万姓统谱》：“成字德用，定远人。少有勇略，从太祖克
滁、和二州。岁丁酉二月，克长兴。戊戌三月，攻严州，拔
之，所向有功。洪武四年八月，授处州守御副千户，守
处。五年，领兵捕获青田之沭溪私鬻盐寇周大豹等
四百馀人，寘于法，民赖以宁。十七年夏，从都督孙恪
捕倭海上。秋七月，诏成守御平阳。先是，守平阳者以”
其滨海过于关防，民动辄获罪，成一切除去，远近安
之。